ОПШТА БОЛНИЦА ПИРОТ

Број: 03-1569/Р

11.07.2024.год.

На основу члана 7. Посебног колективног уговора за здравствене установе чији је оснивач Република Србија, аутономна покрајина и јединице локалне смоуправе (Сл. Гласник РС бр. 96/2019 и 58/2020 Анекс I), овлашћења из члана 23. Статута Опште болнице Пирот и Одлуке директора Опште болнице Пирот број 03- 1568/Р од 11.07.2024. године расписује се:

**О Г Л А С**

За пријем у радни однос на одређено време са пуним радним временом до повратка одсутног радника, а најдуже до 31.08.2024.године за следеће радно место:

1. **Лабораторијски техничар** за рад у Служби за лабораторијску дијагностику **- 1 извршилац**

Потребни услови:

Поред општих услова за заснивање радног односа утврђених Законом, кандидати треба да испуњавају и следеће посебне услове:

Стручна спрема / образовање

средње образовање медицинске струке из области лабораторијске дијагностике

Додатна зања/ испити/ радно искуство

стручни испит;

лиценца;

најмање шест месеци радног искуства у наведеном звању.

Опис посла:

**Врши узорковање биолошког материјала, припрема узорке, реагенсе, подлоге и опрему за биохемијска испитивања; припрема, одржава и врши контролу исправности лабораторијске опреме;ради на биохемијским и другим анализаторима; изводи лабораторијске анализе биолошког материјала, у складу са номенклатуром услуга на секундарном нивоу здравствене заштите; правилно одлаже медицински отпад; припрема простор и прибор за рад; узима крв, урин и остале екстрацелуларне течности од пацијената; ради клиничко биохемијске анализе под контролом биохемичара; одржава апарате на којима ради и одговоран је за њихову исправност;врши стерилизацију материјала за рад; води статистичку и медицинску документацију и одговоран је за економичну употребу лабораторијског материјала;обавља и друге послове који су сродни са предвиђеним пословима; За свој рад одговоран је главној медицинској сестри / техничару службе/ и начелнику службе.**

*Као доказ о испуњености услова кандидати су дужни да доставе:*

- пријаву на оглас са кратком биографијом, бројем телефона и адресом,

- фотокопију личне карте,

- фотокопију дипломе о стеченој стручној спреми,

- фотокопију сведочанства ( за сваку годину),

- фотокопију уверења о положеном стручном испиту,

- фотокопију лиценце.

Оглас је објављен на Web сајту Опште болнице Пирот, на Web сајту Министарства здравља и на огласној табли Националне службе за запошљавање- филијала Пирот.

Рок за подношење пријаве је 8 дана од дана објављивања огласа на Web сајту Министарства здравља.

Пријаве се предају у затвореној коверти у писарници Опште болнице Пирот или поштом на адресу Општа болница Пирот, ул. Војводе Момчила бб, са назнаком «ОГЛАС са назнаком за које радно место».

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе.  
 Неблаговремене и непотпуне пријаве неће се узимати у разматрање.

Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему (предходно искуство у раду, просечна оцена у току школовања, додатно образовање или оспособљености, дужина трајања школовања...)

Коначну одлуку о избору кандидата који ће бити примљени у радни однос доноси в.д. директора.

В.Д.**ДИРЕКТОРА**

**ОПШТЕ БОЛНИЦЕ ПИРОТ** др Момчило Бојкић